Joseph Cayetano

John Cayetano (* 21. Januar 1949 in Monkey River Town) is en Politiker ut Belize (UDP).

 Leven 

Cayetano is 1949 in Monkey River Town as Söhn von Francis un Florencia Lucas Cayetano in ene Garifuna-Familie boren.Personality of the Week – Sebastian Cayetano, Amandala an’n 8. November 2006Henry Pettus Randall: Who’s who Among Students in American Universities and Colleges Randall Publishing Company, 1984, Siec 246 De Familie harr 14 Kinner. He weer op dat Biscayne College von de St. Thomas University in Miami (USA) un hett dor 1983 en Bachelor of Arts in Bildungswetenschoppen maakt. Ok dat Belize College of Arts, Sciences and Technology hett he besöcht.

Cayetano hett as Schoolmeester an dat Toledo Community College un as Manager för de röömsch-kathoolschen Scholen in’n Distrikt Toledo arbeidt.

 Politik 

He weer bi de Parlamentswahl in Belize 1993 Kannedaat för de UDP in’n Wahlkreis Toledo Oost un hett sik mit 50,1 % von de Stimmen gegen Michael Espat von de PUP dörsett. Cayetano harr dorbi blots veer Stimmen Vörsprung vör Espat.

Dormit weer he von 1993 bet 1998 Afornten in dat Repräsentantenhuus von Belize. He weer ünner Premierminister Manuel Esquivel bet 1998 Minister för Verkehr un Energie in dat Kabinett Esquivel II (1995 hett sien Ministerium den ne’en Naam Wetenschop, Technologie un Verkehr kregen).

 Footnoten 

Kategorie:Mann
Kategorie:Politiker (Belize)
Kategorie:Börger von Belize
Kategorie:Maat von de United Democratic Party (Belize)
Kategorie:Boren 1949
Kategorie:Maat von dat Repräsentantenhuus (Belize)